Ρυάκι Κοζάνης

Το Ρυάκι ή Ρυάκιo είναι οικισμός της Δυτικής Μακεδονίας στην Περιφερειακή Ενότητας Κοζάνης.

 Ονομασία 
Το όνομα του χωριού προέρχεται από τα πολλά ρυάκια και τους χείμαρρους που το διασχίζουν.

 Τοποθεσία 
Το Ρυάκι βρίσκεται στις πλαγιές του Βερμίου σε υψόμετρο 760 μέτρα ενώ απέχει περίπου 23 χλμ. ΒΑ. από την Κοζάνη. Μπροστά και νότια από το χωριό ορθώνεται ο ΑΗΣ Αγίου Δημητρίου και πίσω από αυτόν περνούν η Εγνατία Οδός και η Ε.Ο. Αλεξάνδρειας - Κοζάνης. Στις παρυφές του Βερμίου, στις περιοχές Ρυακίου και Αγίου Δημητρίου υπάρχουν στρώματα γρανίτη ενώ όνυχας βρέθηκε μεταξύ Ρυακίου και Τετραλόφου.

Ιστορικά στοιχεία
Κοντά στα τελευταία (προς Β) σπίτια του χωριού και συγκεκριμένα στην κορυφή ενός εξαιρετικά οχυρού υψώματος (στην τοποθεσία «Του Πίπλη») έχει εντοπιστεί ο ερειπιώνας αρχαίου οικισμού, απ' όπου προέρχονται διάφορα επιγραφικά και αρχαιολογικά ευρήματα.  Δ. Κ. Σαμσάρης,  Ιστορική γεωγραφία της ρωμαϊκής επαρχίας Μακεδονίας (Το τμήμα της σημερινής Δυτικής Μακεδονίας), Θεσσαλονίκη 1989 (Έκδοση Εταιρείας Μακεδονικών Σπουδών), σ. 180-181. ISBN 960-7265-01-7. Στις 23 Μαρτίου 1944 δέχθηκε επίθεση ανταρτών του ΕΛΑΣ, οι οποίοι πυρπόλησαν οικίες.ΓΑΚ/ΑΝΚ, 248/1564/Ρυάκιον, δήλωσις ζημιών Στάλας Αντωνιάδου Στον κυρίως Εμφύλιο Πόλεμο οι αντάρτες του ΔΣΕ επιστράτευσαν νεολαίους, μερικοί εκ των οποίων διέφυγαν κι επέστρεψαν στο χωριό τους.Ακρίται του Βορρά (2.2.48) 2

Αρχαιολογικά ευρήματα
Σε διάφορες τοποθεσίες του χωριού έχουν βρεθεί αρχαιότητες, που σήμερα στεγάζονται στο μουσείο Κοζάνης. Βρέθηκαν ένα χάλκινο κράνος ιλλυρικού τύπου και νομίσματα αλεξανδρινής περιοχής. Βρέθηκε επίσης μία επιγραφή αφιερωμένη στον Κυναγίδα Ηρακλή από την Ηδονή του Αμύντα.

Προσωπικότητες
 Κώστας Πελετίδης: δήμαρχος Πατρέων (2014-)

 Παραπομπές 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης